stanford-oval/wikipedia huggingface dataset:
คำสาบานในสวนท้อ
คำสัตย์สาบาน

คำสัตย์สาบานระหว่างเล่าปี่ กวนอูและเตียวหุย จากวรรณกรรมจีนอิงประวัติศาสตร์เรื่องสามก๊ก ได้รับการเชิดชูและยกย่องจากชาวจีนและชาวไทยเชื้อสายจีนเป็นอย่างมาก เนื่องจากชาวจีนให้การเคารพและยกย่องความซื่อสัตย์จงรักภักดีควบคู่กับความกตัญญู คำสัตย์สาบานในสวนท้อจึงกลายเป็นเรื่องเล่ากล่าวขานเพื่อเป็นการยกย่องแก่เล่าปี่ กวนอูและเตียวหุยสืบและเป็นเยี่ยงอย่างให้ปฏิบัติสืบต่อกันมาเป็นเวลากว่าพันปี
คำสัตย์สาบาน > ฉบับวรรณกรรม

คำสัตย์สาบานในฉบับวรรณกรรมสามก๊ก ฉบับเจ้าพระยาพระคลัง (หน) กล่าวไว้ว่าภายหลังจากเล่าปี่ กวนอูและเตียวหุยได้เห็นต้องกันในความคิดที่จะอาสาออกปราบโจรโพกผ้าเหลือง จึงชวนกันไปยังบ้านเตียวหุยเพื่อร่วมคำสัตย์สาบาน ตามความปรากฏในวรรณกรรมเรื่องสามก๊ก ฉบับเจ้าพระยาพระคลัง (หน) ความว่า "ครั้นรุ่งขึ้น เตียวหุยจึงจัดม้าขาวกระบือดำ แลธูปเทียนสิ่งของทั้งปวงแล้วชวนกันออกมายังสวนดอกไม้ จึงจุดธูปเทียนไหว้พระแลบูชาเทพดา แล้วจึงตั้งสัตย์สาบานต่อกันว่า ข้าพเจ้าเล่าปี่ กวนอู เตียวหุย ทั้งสามคนนี้อยู่ต่างเมือง วันนี้ได้มาพบกัน จะตั้งสัตย์สบถเป็นพี่น้องร่วมท้องกัน เป็นน้ำใจเดียวซื่อสัตย์ต่อกันสืบไปจนวันตาย จะได้ช่วยทำบุบำรุงแผ่นดินให้อยู่เย็นเป็นสุข ถ้ามีภัยอันตรายสิ่งใดแลรบศึกเสียที ข้าพเจ้ามิได้ทิ้งกัน จะแก้กันกว่าจะตายทั้งสาม แลความสัตย์นี้ข้าพเจ้าได้สาบานต่อหน้าเทพดาทั้งปวงจะเป็นทิพยพยาน ถ้าสืบไปภายหน้าข้าพเจ้าทั้งสามมิได้ซื่อตรงต่อกัน ขอให้เทพดาสังหารผลาญชีวิตให้ประจักษ์แก่ตาโลก" และเรียกเล่าปี่เป็นพี่ใหญ่ กวนอูเป็นน้องกลางและเตียวหุยเป็นน้องสุด
คำสัตย์สาบาน > ฉบับละครโทรทัศน์

ภายหลังจากประเทศจีนได้นำวรรณกรรมสามก๊กมาจัดทำในรูปแบบของละครโทรทัศน์ในปี พ.ศ. 2538 เพื่อเป็นการเชิดชูเกียติวรรณกรรมอมตะของจีนที่ได้รับการกล่าวขานไปทั่วโลก การร่วมพบกันระหว่างเล่าปี่ กวนอูและเตียวหุยและคำสัตย์สาบานในสวนท้อของเล่าปี่ กวนอูและเตียวหุยได้มีความแตกต่างจากวรรณกรรมบ้างเล็กน้อยโดยทั้งสามได้พบกันที่ตลาด เล่าปี่เป็นเพียงคนทอเสื่อและรองเท้าฟาง กวนอูเป็นเพียงคนขายถั่วและเตียวหุยเป็นพ่อค้าขายหมู ภายหลังเกิดการปะทะฝีมือกันระหว่างกวนอูและเตียวหุย เล่าปี่เป็นผู้เข้าห้ามและชักนำไปสู่การแลกเปลี่ยนคำสนทนาในการอาสาปราบโจรโพกผ้าเหลือง ก่อนได้ร่วมให้คำสัตย์สาบานต่อกันในสวนท้อของเตียวหุยว่า "แม้นไม่เกิดวัน เดือน ปีเดียวกัน แต่ขอตายวัน เดือน ปีเดียวกัน"
การภักดีและยึดมั่นคำสาบาน

ภายหลังจากเล่าปี่ กวนอูและเตียวหุย ได้ร่วมคำสัตย์สาบานในสวนท้อ สาบานเป็นพี่น้องร่วมสายเลือด จะซื่อตรงต่อกันตลอดไปจนกว่าจะตาย ผลของคำสัตย์สาบานในสวนท้อได้ทำให้ทั้งสามมีความรักใคร่เสมือนพี่น้อง โดยเมื่อคราวเล่าปี่ กวนอูและเตียวหุยร่วมออกปราบโจรโพกผ้าเหลือง เล่าปี่เห็นตั๋งโต๊ะและทัพหลวงแตกพ่าย ถูกโจรโพกผ้าเหลืองไล่ตามจึงเข้าช่วยเหลือ ภายหลังตั๋งโต๊ะได้สอบถามเล่าปี่ว่า "ตัวนี้เป็นขุนนางตำแหน่งใด" ครั้นเล่าปี่บอกว่า "ข้าพเจ้าจะได้เป็นตำแหน่งที่ขุนนางนั้นหามิได้" ตั๋งโต๊ะก็แสดงกิริยาดูหมิ่นเหยียดหยามเล่าปี่ กวนอูและเตียวหุย ซึ่งสร้างความโกรธแค้นแก่เตียวหุยเป็นอย่างมาก จับดาบจะไปฆ่าตั๋งโต๊ะเสียแต่ถูกกวนอูห้ามไว้ เล่าปี่จึงว่า "เราพี่น้องสามคน เป็นกระไรก็เป็นด้วยกัน ซึ่งจะพลัดกันนั้นไม่ควร จะไปไหนต้องไปด้วยกัน"
ต่อมาเล่าปี่ได้ตำแหน่งเพียงนายอำเภออันห้อก้วน กวนอูและเตียวหุยก็ติดตามเล่าปี่ไปตลอดดังคำกล่าวในวรรณกรรมสามก๊ก ฉบับเจ้าพระยาพระคลัง (หน) ความว่า "ไปอยู่ ณ เมืองอันห้อก้วนได้ประมาณเดือนเศษ เล่าปี่เกลี้ยไกล่อาณาประชาราษฏรซึ่งวิวาท มีคดีแก่กันนั้น มากให้น้อยลง น้อยนั้นให้หายเสีย ราษฏรทั้งปวงได้รับความสุข ยกมือไหว้สรรณเสริญเล่าปี่เป็นอันมาก แล้วกวนอู เตียวหุยนั้นมีใจภักดีต่อเล่าปี่เป็นอันมาก เวลาเล่าปี่ออกว่าราชการ กวนอู เตียวหุยมิได้ขาดหน้า อุตสาห์พิทักษ์รักษากัน"
คราวที่เล่าปี่ทำศึกแพ้โจโฉที่เมืองชีจิ๋วแตกแยกพลัดพรากจากกวนอูและเตียวหุย เล่าปี่หนีไปอยู่กับอ้วนเสี้ยว เตียวหุยแตกไปแย่งชิงเมืองเล็ก ๆ และตั้งซุ่มเป็นกองโจร กวนอูถูกโจโฉวางกลอุบายล้อมจับตัวได้ที่เมืองแห้ฝือ และมอบหมายให้เตียวเลี้ยวมาเจรจาเกลี้ยกล่อม กวนอูขอสัญญาสามข้อจากโจโฉคือ "เราจะขอเป็นข้าพระเจ้าเหี้ยนเต้ประการหนึ่ง เราจะขอปฏิบัติพี่สะใภ้ทั้งสอง แลอย่าให้ผู้ใดเข้าออกกล้ำกรายเข้าถึงประตูที่อยู่ได้ จะขอเอาเบี้ยหวัดของเล่าปี่ซึ่งเคยได้รับพระราชทานนั้น มาให้แก่พี่สะใภ้เราทั้งสองประการหนึ่ง อีกประการหนึ่งถ้าเรารู้ว่าเล่าปี่อยู่แห่งใดตำบลใด ถึงมาตรว่าเรามิได้ลามหาอุปราชเราก็จะไปหาเล่าปี่ แม้มหาอุปราชจะห้ามเราก็ไม่ฟัง" โจโฉตกลงตามสัญญาสามข้อจึงได้กวนอูไว้ตามต้องการ
โจโฉนำกวนอูไปถวายตัวต่อพระเจ้าเหี้ยนเต้ พยายามเลี้ยงดูกวนอูอย่างดีเพื่อให้ลืมคุณของเล่าปี่แต่หนหลัง ให้เครื่องเงินเครื่องทองแลแพรอย่างดีแก่แก่กวนอูเพื่อหวังเอาชนะใจ สามวันแต่งโต๊ะไปให้ครั้งหนึ่ง ห้าวันครั้งหนึ่ง จัดหญิงสาวรูปงามสิบคนให้ไปปฏิบัติหวังผูกน้ำใจกวนอูให้หลง แต่กวนอูกลับไม่สนใจต่อทรัพย์สินและหญิงงามที่โจโฉมอบให้ ใจมุ่งหวังแต่เพียงคิดหาทางกลับคืนไปหาเล่าปี่ โจโฉเห็นเสื้อผ้ากวนอูเก่าและขาดจึงมอบเสื้อใหม่ให้ กวนอูจึงนำเสื้อเก่าสวมทับเสื้อใหม่ด้วยเหตุผลที่ว่า "เสื้อเก่านี้ของเล่าปี่ให้ บัดนี้เล่าปี่จะไปอยู่ที่ใดมิได้แจ้ง ข้าพเจ้าจึงเอาเสื้อผืนนี้ใส่ชั้นนอก หวังจะดูต่างหน้าเล่าปี่ ครั้นจะเอาเสื้อใหม่นั้นใส่ชั้นนอก คนทั้งปวงจะครหานินทาว่าได้ใหม่แล้วลืมเก่า"
โจโฉเห็นม้าที่กวนอูขี่ผ่ายผอมเพราะทานน้ำหนักกวนอูไม่ไหวจึงมอบม้าเซ็กเธาว์ของลิโป้ให้ สร้างความดีใจให้กวนอูเป็นอย่างยิ่งจนถึงกับคุกเข่าคำนับโจโฉหลายครั้งจนโจโฉสงสัยถามว่า "เราให้ทองสิ่งของแก่ท่านมาเป็นอันมากก็ไม่ยินดี ท่านไม่ว่าชอบใจและมีความยินดีเหมือนเราให้ม้าตัวนี้ เหตุไฉนท่านจึงรักม้าอันเป็นสัตว์เดียรัจฉานมากกว่าทรัพย์สินอีกเล่า"  กวนอูจึงตอบด้วยเหตุผลว่า "ข้าพเจ้าแจ้งว่าม้าเซ็กเธาว์ตัวนี้มีกำลังมาก เดินทางได้วันละหมื่นเส้น แม้ข้าพเจ้ารู้ข่าวว่าเล่าปี่อยู่ที่ใด ถึงมาตรว่าไกลก็จะไปหาได้โดยเร็ว เหตุฉะนี้ข้าพเจ้าจึงมีความยินดี ขอบคุณมหาอุปราชมากกว่าให้สิ่งของทั้งปวง"
ดูเพิ่ม

รายการเรื่องแต่งในนิยายสามก๊ก
จาตุรงค์ เพ็งนรพัฒน์

| นายแพทย์จาตุรงค์ เพ็งนรพัฒน์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 21 เมษายน พ.ศ. 2505 (62 ปี)
พรรคการเมือง: เพื่อไทย   ภูมิใจไทย
คู่สมรส: อุดมลักษณ์ เพ็งนรพัฒน์

นายแพทย์ จาตุรงค์ เพ็งนรพัฒน์ (เกิด 21 เมษายน พ.ศ. 2505) เป็นสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย เป็นสามีของอุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ พรรคภูมิใจไทย ภายหลังปรากฏตัวในงานวันคล้ายวันเกิดเนวิน ชิดชอบ คาดว่าเตรียมลงเลือกตั้งในนามพรรคภูมิใจไทย
ประวัติ

จาตุรงค์ เกิดเมื่อวันที่ 21 เมษายน พ.ศ. 2505 จบการศึกษาแพทยศาสตรบัณฑิต จากมหาวิทยาลัยขอนแก่น รัฐศาสตรมหาบัณฑิต จากมหาวิทยาลัยสุโขทัยธรรมาธิราช และปรัชญาดุษฎีบัณฑิต จากมหาวิทยาลัยราชภัฏอุบลราชธานี เขาสมรสกับนางอุดมลักษณ์ เพ็งนรพัฒน์ น้องสาวของนายธีระ ไตรสรณกุล สมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ
การทำงาน

จาตุรงค์ เพ็งนรพัฒน์ ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ ตั้งแต่ปี 2538 ได้รับเลือกตั้งเป็นสมัยแรก ในนามพรรคชาติไทย และได้รับเลือกตั้งต่อเนื่องอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในปี 2544 ลงสมัครรับเลือกตั้งในนามพรรคไทยรักไทย และได้รับเลือกตั้งเป็นสมัยที่ 3  จากนั้นได้ลงสมัครรับเลือกตั้งอีกครั้งในปี 2548 และได้รับเลือกตั้งเป็นสมัยที่ 4
กระทั่งถูกตัดสิทธิ์ทางการเมืองจากคดียุบพรรคการเมือง พ.ศ. 2549 จึงสนับสนุนให้นางอุดมลักษณ์ ลงสมัครรับเลือกตั้งแทน
หลังพ้นจากการถูกตัดสิทธิ์ทางการเมือง เขาได้เข้าร่วมงานกับพรรคเพื่อไทย และลงสมัครรับเลือกตั้งอีกครั้ง เป็น ส.ส.สมัยที่ 5
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
บาซู

| Bazoo |
| --- | --- |
ชื่อเกิด: บาซู (Bazoo)
ที่เกิด:  กรุงเทพมหานคร ประเทศไทย
แนวเพลง: ป็อป แดนซ์ ฮิปฮอป
อาชีพ: นักร้อง นักแสดง
ช่วงปี: พ.ศ. 2541 - 2545 พ.ศ. 2555 - 2556
ค่ายเพลง: อาร์เอส โปรโมชั่น

สมาชิก: เดบาร่าห์ ซี (เด็บบี้)   กวินพนธ์ พาณิชย์พงส์ (กำปั้น)  สุรเดช ทับทิมใส (โจอี้)  
บาซู (อังกฤษ: Bazoo) เป็นวงดนตรีแนว ป็อป แดนซ์อันดับต้นๆของเมืองไทย ต้นแบบ T-POP ที่มีชื่อเสียงของทางค่าย อาร์เอส โปรโมชั่น มีผลงานอัลบั้มเต็มถึง 5 ชุด มีเพลงสร้างชื่อเสียง ได้แก่ โธ่เอ๊ย, ทำไมถึงทำกับฉันได้, รักน้องพร, ผีฟ้าปาร์ตี้, มันไม่จริง, HO-LE HO-LE, จดหมายผิดซอง, Cheer, ลำตัด 2001 เป็นต้น
สมาชิก

| ชื่อ-นามสกุล | ชื่อเล่น | เชื้อชาติ | วันเกิด | ตำแหน่ง |
| --- | --- | --- | --- | --- |
| เดบาร่าห์ ซี เวชชาชีวะ | เด็บบี้ | ไทย-สิงคโปร์ - | 12 มิถุนายน พ.ศ. 2525 (42 ปี) | นักร้องเสียงหลัก, นักเต้นหลัก, ภาพลักษณ์ของวง, แร็ปเปอร์เสริม |
| กวินพนธ์ พาณิชย์พงส์ | กำปั้น | ไทย  | 11 พฤษภาคม พ.ศ. 2521 (46 ปี) | นักร้องเสริม, นักเต้นหลัก |
| สุรเดช ทับทิมใส | โจอี้ | ไทย-แอฟริกาอเมริกัน - | 31 กรกฎาคม พ.ศ. 2511 (56 ปี) | แร็ปเปอร์หลัก, นักเต้นหลัก, เสียงร้อง |
ผลงานเพลง > สตูดิโออัลบั้ม > อัลบั้ม Bazoo (18 ธ.ค. 2541)

โธ่เอ๊ย
รักน้องพร
เพียงจำไว้
ไม่อาจเปลี่ยนใจ
ขยับกันมั้ย
นางแมว
เขาจะโกรธไหม
ใกล้
S.O.S.
แอบมีเธอ
ผลงานเพลง > สตูดิโออัลบั้ม > อัลบั้ม HO-LE HO-LE (23 ก.ค. 2542)

ทำไมถึงทำกับฉันได้
จดหมายผิดซอง
มันไม่จริง
ดื่มนมกันเถอะ
ไม่ใช่ไม่รัก
HO-LE HO-LE
ยิ่งรักเธอ
ย้ำคำนี้ (I Love You)
อย่าเจ๊าะแจ๊ะ
โฆษณารัก
ผลงานเพลง > สตูดิโออัลบั้ม > อัลบั้ม ผีฟ้าปาร์ตี้ (23 มี.ค. 2543)

ผีฟ้าปาร์ตี้
Cheer
เสียงแผ่วแผ่ว
รักยิ้ม
ไม่เอาคืน
Exercise
OK. ได้ค่ะ
หนึ่งคำ
เมินซะเถอะ
เพียงแค่คิด
ผลงานเพลง > สตูดิโออัลบั้ม > อัลบั้ม Bazoo 2001 (12 ม.ค. 2544)

ลำตัด 2001
Very...กรี๊ด
สนุกกับชีวิต
ทำไมต้องคนนี้
โอ๊ย เจ็บ!
สวยในซอย
ใจช้ำช้ำ
เลือกให้ดี
พรุ่งนี้คงสายไป
พลาดไม่ได้
ผลงานเพลง > สตูดิโออัลบั้ม > อัลบั้ม Bazoo Yo! (11 ก.พ. 2545 )

เอา-มัน-เลย
โย่!
หลอกเด็ก
รู้ไปก็ไม่รัก
เฮ้ว Club
ไม่เกี่ยวกะติ๊ก
โกหกฉันบ้างก็ได้
Vitamin-see
คิดถึง
เกินถอนใจ
ผลงานเพลง > อัลบั้มพิเศษ > อัลบั้ม Bazoo In The Mix Non-Stop (พ.ศ. 2542)

เป็นการรวมเพลงจากอัลบั้มเต็มชุดที่ 1 และ 2 นำมารีมิกซ์แบบนอนสต๊อป
Side A: Step One ... มันยันเช้า
Side B: Step Two ... Bazoo beat
ผลงานเพลง > อัลบั้มพิเศษ > อัลบั้ม Bazoo Dancecovery (พ.ศ. 2543)

เป็นการรวมเพลงจากอัลบั้มเต็มชุดที่ 1 - 3 , มีการเพิ่มเพลงใหม่ 2 เพลง คือ เพลง ตื่น...เต้น ตื่น...เต้น และเพลง ตามให้ทัน ซึ่งเพลงตามให้ทันนี้เอง ใช้ประกอบโฆษณารถจักรยานยนต์ Honda Nova Sonic (รุ่นแรก สีแดง เหลือง น้ำเงิน) ที่ทั้ง 3 คน เป็นพรีเซ็นเตอร์
ตื่น...เต้น ตื่น...เต้น
ตามให้ทัน
ผีฟ้าปาร์ตี้
ทำไมถึงทำกับฉันได้
เขาจะโกรธไหม
เพียงจำไว้
มันไม่จริง
โธ่เอ๊ย
จดหมายผิดซอง
ย้ำคำนี้ (I LOVE YOU)
CHEER
รักน้องพร
ดื่มนมกันเถอะ
ไม่เอาคืน
ผลงานเพลง > เพลงพิเศษ

อัลบั้ม "RS.Star Party Jam" (2542) ขับร้องเพลง "ฝันสีขาว" ร่วมกับ แซนด์-แบงค์, อารืม ศิริโรจน์ ศิริเจริญ
อัลบั้ม "RS.Song of Millenium" (2543) ขับร้องเพลง "กับลมกับฟ้า"
ผลงานเพลง > ซิงเกิล

| ปี | ซิงเกิล | อัลบั้ม |
| --- | --- | --- |
| 2541 | "โธ่เอ๊ย" | Bazoo |
| 2541 | "รักน้องพร" | Bazoo |
| 2541 | "เขาจะโกรธมั้ย" | Bazoo |
| 2541 | "เพียงจำไว้" | Bazoo |
| 2541 | "ขยับกันมั้ย" | Bazoo |
| 2541 | "แอบมีเธอ" | Bazoo |
| 2542 | "ทำไมถึงทำกับฉันได้" | "Ho-Le-Ho-Le" |
| 2542 | "มันไม่จริง" | "Ho-Le-Ho-Le" |
| 2542 | "จดหมายผิดซอง" | "Ho-Le-Ho-Le" |
| 2542 | "ย้ำคำนี้ (I Love You)" | "Ho-Le-Ho-Le" |
| 2542 | "ไม่ใช่ไม่รัก" | "Ho-Le-Ho-Le" |
| 2542 | "ดื่มนมกันเถอะ" | "Ho-Le-Ho-Le" |
| 2543 (ต้นปี) | "ผีฟ้าปาร์ตี้" | ผีฟ้าปาร์ตี้ |
| 2543 (ต้นปี) | "Cheer" | ผีฟ้าปาร์ตี้ |
| 2543 (ต้นปี) | "หนึ่งคำ" | ผีฟ้าปาร์ตี้ |
| 2543 (ต้นปี) | "เสียงแผ่วแผ่ว" | ผีฟ้าปาร์ตี้ |
| 2543 (ต้นปี) | "ไม่เอาคืน" | ผีฟ้าปาร์ตี้ |
| 2543 (ต้นปี) | "Exercise" | ผีฟ้าปาร์ตี้ |
| 2543 (ต้นปี) | "OK. ได้ค่ะ" | ผีฟ้าปาร์ตี้ |
| 2543 (ต้นปี) | "ตื่น...เต้น...ตื่น...เต้น" | Dancecovery |
| 2543 (ต้นปี) | "ตามให้ทัน" | Dancecovery |
| 2543 (ท้ายปี) | "ลำตัด 2001" | บาซู 2001 |
| 2543 (ท้ายปี) | "VERY...กรี๊ด" | บาซู 2001 |
| 2543 (ท้ายปี) | "ทำไมต้องคนนี้" | บาซู 2001 |
| 2543 (ท้ายปี) | "ใจช้ำช้ำ" | บาซู 2001 |
| 2545 | "เอามันเลย" | Bazoo Yo! |
| 2545 | "Yo!" | Bazoo Yo! |
| 2545 | "รู้ไปก็ไม่รัก" | Bazoo Yo! |
| 2545 | "หลอกเด็ก" | Bazoo Yo! |
| 2545 | "ไม่เกี่ยวกะติ๊ก" | Bazoo Yo! |
ผลงานเพลง > คอนเสิร์ต

| การแสดงคอนเสิร์ต |
| --- | --- | --- | --- | --- | --- |

| ชื่อคอนเสิร์ต | วันที่แสดง | สถานที่แสดง |  |  |  |
| คอนเสิร์ต พลังสีขาว | 29 สิงหาคม พ.ศ. 2542 | อินดอร์ สเตเดียม หัวหมาก |  |  |  |
| RS Meeting Concert Teenlennium | 12 กุมภาพันธ์ พ.ศ. 2543 | อินดอร์ สเตเดียม หัวหมาก |  |  |  |
| Dance Generation Party Concert | 15 พฤษภาคม พ.ศ. 2543 | อินดอร์ สเตเดียม หัวหมาก |  |  |  |
| คอนเสิร์ต รวมพลังสีขาว ยกกำลังมันส์ | 24 มิถุนายน พ.ศ. 2543 | อินดอร์ สเตเดียม หัวหมาก |  |  |  |
| Super concert | 5 ตุลาคม พ.ศ. 2543 | เดอะมอลล์ บางแค |  |  |  |
| Internet Police Teen Spy Concert | 21 ตุลาคม พ.ศ. 2543 | เดอะมอลล์ บางแค |  |  |  |
| ZODIAC Concert | 14 กรกฎาคม พ.ศ. 2544 | อินดอร์ สเตเดียม หัวหมาก |  |  |  |
| RS MEETING CONCERT STAR MISSION มันส์หลุดโลก | 22 ธันวาคม พ.ศ. 2544 | อินดอร์ สเตเดียม หัวหมาก |  |  |  |
| PCT Marathon Dance Expo | 8 มิถุนายน พ.ศ. 2545 | ห้องเพลนนารีฮอลล์ ศูนย์การประชุมแห่งชาติสิริกิติ์ |  |  |  |
| RS. Meeting concert 2003 | 5 เมษายน พ.ศ. 2546 | อิมแพ็ค อารีน่า เมืองทองธานี |  |  |  |
| RS. Marathon Dance 2003 | 30 มิถุนายน พ.ศ. 2546 | อิมแพ็ค อารีน่า เมืองทองธานี |  |  |  |
| RS. Marathon Dance 2003 | 8 สิงหาคม พ.ศ. 2546 | อิมแพ็ค อารีน่า เมืองทองธานี |  |  |  |
| Lift&Oil Happy Party concert | 14 กรกฎาคม พ.ศ. 2555 | อิมแพ็ค อารีน่า เมืองทองธานี |  |  |  |
| RS Meeting Concert Return 2013 | 18 พฤษภาคม พ.ศ. 2556 | อิมแพ็ค อารีน่า เมืองทองธานี |  |  |  |
| RS. Meeting Concert 2022: Dance Marathon ปลายปี...ถึงทีเต้น | 17 ธันวาคม 2565 | อิมแพ็ค อารีน่า เมืองทองธานี |  |  |  |
| Grammy X RS: 2k Celebration | 9-10 กันยายน 2566 | อิมแพ็ค อารีน่า เมืองทองธานี |  |  |  |
| RS Meeting Concert 2024: Dance Marathon 2 ยกกำลังเต้น | 17 กุมภาพันธ์ 2567 | อิมแพ็ค อารีน่า เมืองทองธานี |  |  |  |
ผลงานการแสดง > ภาพยนตร์

มหัศจรรย์...พันธุ์รัก (เฉพาะ โจอี้)
คนสั่งผี (เฉพาะ โจอี้)
คนหอนขี้เรื้อน ในคืนเดือนเสี้ยว (เฉพาะ เด็บบี้)
เด็กเดน (เฉพาะ กำปั้น)
สุริยะคราส (เฉพาะ โจอี้)
บ้านนี้ผีดุ (เฉพาะ เด็บบี้)
เจ้าพ่อแซ่แต้ เจ้าแม่แซ่ตั้ง (เฉพาะ กำปั้น)
หมอไน กับ ยัยเฉิ่ม (เฉพาะ กำปั้น)
กระหัง (เฉพาะ โจอี้)
งูเกงกอง (เฉพาะ โจอี้)
เบื้องหลังหนังใหญ่ (เฉพาะ โจอี้)
ฟ้าใสหัวใจเบิกบาน (เฉพาะ โจอี้)
นางนาก ปะทะ ปอบ 3 D (เฉพาะ โจอี้)
มิชิโกะ แบล็คเบอรี่ (เฉพาะ โจอี้)
แดร๊กคูล่าลำเพลิน(เฉพาะ โจอี้)
เงินบาป (เฉพาะ โจอี้)
เมียงู (เฉพาะ โจอี้)
ผลงานการแสดง > ละครโทรทัศน์

คุณหนูเทวดา (เฉพาะ กำปั้น)
ดาวมังกร (เฉพาะ เด็บบี้)
วิญญาณหรรษา (เฉพาะ เด็บบี้)
เพลงรักริมฝั่งโขง (เฉพาะ โจอี้)
แค้นเสน่หา (เฉพาะ กำปั้น)
หักเหลี่ยมพระกาฬ (เฉพาะ โจอี้)
หน้ากากดอกซ่อนกลิ่น (เฉพาะ โจอี้)
รหัสโลกันต์ (เฉพาะ โจอี้)
รักแผลงฤทธิ์ (เฉพาะ โจอี้)
เทพบุตรขนตางอน (เฉพาะ โจอี้)
บุษบาหน้าตลาด (เฉพาะ กำปั้น)
บางระจัน (เฉพาะ กำปั้น)
เลือดมังกร เสือ (เฉพาะ กำปั้น)
มนต์รักอสูร (เฉพาะ โจอี้)
เขี้ยวราชสีห์ (เฉพาะ กำปั้น)
ผลงานการแสดง > มิวสิกวีดีโอ

เหงา...เข้าใจ ของ ปาน ธนพร 2547 (เฉพาะเด็บบี้)
กระแซะเข้ามาซิ ของ ดัง พันกร 2556
แหล่งข้อมูลอื่น

- RS Meeting Concert Return 2013 (Shadow)
รายพระนามพระสันตะปาปา

รายพระนามพระสันตะปาปาซึ่งถูกฝังพระศพ ณ มหาวิหารนักบุญเปโตร (จารึกด้วยภาษาละตินตามปีที่ฝังพระศพ)
รายพระนามพระสันตะปาปา เรียงตามที่ได้ระบุไว้ใน อันนูอาริโอ ปอนตีฟีซีโอ (อิตาลี: Annuario Pontificio; ปอนติฟประจำปี) ภายใต้หัวข้อ อี ซอมมี ปอนเตฟีซี โรมานี (อิตาลี: I Sommi Pontefici Romani; ปอนติฟสูงสุดแห่งโรม) ซึ่งไม่รวมบุคคลที่ถูกจัดว่าเป็นผู้อ้างตนเป็นพระสันตะปาปา (พระสันตะปาปาซ้อน) และจัดพิมพ์ทุกปีโดยสภาปกครองโรมัน ทั้งนี้หนังสือดังกล่าวไม่ได้ลำดับพระสันตะปาปาเรียงตามหมายเลข โดยให้เหตุผลว่าในหลาย ๆ ช่วงเวลา ไม่สามารถตัดสินได้ว่าพระสันตะปาปาพระองค์ใดอยู่ในลำดับการสืบสันตติวงศ์ที่ชอบธรรม โดยเฉพาะกรณีของสมเด็จพระสันตะปาปาลีโอที่ 8 สมเด็จพระสันตะปาปาเบเนดิกต์ที่ 5 และพระสันตะปาปาช่วงกลางคริสต์ศตวรรษที่ 11 บางพระองค์ รายพระนามฉบับตีพิมพ์ในหนังสือฯ ปี ค.ศ. 2001 ได้แก้ไขพระประวัติเดิมของพระสันตะปาปาในอดีตเกือบ 200 จุด ตั้งแต่สมเด็จพระสันตะปาปาเปโตรจนถึงสมเด็จพระสันตะปาปายอห์น ปอลที่ 2 อาทิเช่น วันที่ (โดยเฉพาะช่วงสองศตวรรษแรก) สถานที่ประสูติ และพระนามวงศ์
คำว่า สันตะปาปา หรือ ปาปา (ละติน: papa; บิดา) ใช้หมายความถึงมุขนายกหรือบาทหลวงระดับสูงสุดของคริสตจักรหลายแห่ง (เช่น พระสันตะปาปาคอปติก) แต่ตำแหน่งนี้มักจะใช้หมายความในภาษาอังกฤษถึงพระประมุขแห่งคริสตจักรคาทอลิก ที่ผ่านมาพระสันตะปาปาคาทอลิกทรงใช้ชื่อเรียกตำแหน่งของพระองค์ตามธรรมเนียมอย่างหลากหลาย เช่น ซุมมุส ปอนติเฟ็ก (ละติน: Summus Pontifex; สังฆนายก), ปอนติเฟ็ก มักซิมุส (ละติน: Pontifex Maximus; สังฆาธิบดี) และ เซเออวุส เซเออวอรุม เดอี (ละติน: Servus servorum Dei; ผู้รับใช้ของพระเจ้า) ซึ่งแต่ละตำแหน่งถูกเพิ่มเข้ามาตามเหตุการณ์จำเพาะทางประวัติศาสตร์ และไม่สามารถปรับเปลี่ยนได้ดังอภิสิทธิ์อื่นของพระสันตะปาปา
แฮมันนุส กอนตรักตุส อาจถือเป็นนักประวัติศาสตร์คนแรกที่เรียงลำดับพระสันตะปาอย่างต่อเนื่อง รายพระนามฉบับดังกล่าวสิ้นสุดที่สมเด็จพระสันตะปาปาลีโอที่ 9 ในปี ค.ศ. 1049 ในลำดับที่ 154 และมีการแก้ไขรายพระนามหลายครั้งในช่วงคริสต์ศตวรรษที่ 20 เช่น ผู้อ้างตนเป็นพระสันตะปาปาคริสโตเฟอร์ถูกนับอยู่ในลำดับโดยชอบธรรม หรือกรณีของว่าที่สมเด็จพระสันตะปาปาสตีเฟนที่ 2 ซึ่งเคยถูกนับเป็นพระสันตะปาปาโดยชอบธรรมด้วยพระนามว่า "สมเด็จพระสันตะปาปาสตีเฟนที่ 2" แต่ภายหลังถูกถอดออกจากรายพระนามฉบับปี ค.ศ. 1961 อย่างไรก็ตาม รายพระนามฉบับอื่น ๆ หลายฉบับในปัจจุบันยังรวมพระองค์ไว้ในฐานะ "สมเด็จพระสันตะปาปาสตีเฟนที่ 2 พระองค์แรก" (first Pope Stephen II) เนื่องจากเป็นไปได้ว่าได้อ้างอิงตามสารานุกรมคาทอลิก ฉบับ ค.ศ. 1913 ซึ่งตกเป็นสาธารณสมบัติ แม้จะไม่มีข้อถกเถียงในประเด็นดังกล่าวแล้วก็ตาม
พระสันตะปาปาหลายพระองค์ได้รับประกาศเป็นนักบุญ เช่น 48 พระองค์ในลำดับต่อเนื่อง 50 พระองค์แรก และยังมีพระองค์อื่น ๆ อีกมากที่อยู่ในกระบวนการประกาศเป็นนักบุญ ทั้งนี้พระสันตะปาปา 28 พระองค์ในลำดับ 31 พระองค์แรก สิ้นพระชนม์ในฐานะมรณสักขี (ดูรายพระนามพระสันตะปาปาที่ถูกฆาตกรรม)
รายพระนาม > คริสต์สหัสวรรษที่หนึ่ง > คริสต์ศตวรรษที่หนึ่ง

| ลำดับ ปอนติฟ | พระนาม | พระนาม | สมณสมัย | ประสูติ | พระชนม์ชีพ (ตามสมณสมัย) | หมายเหตุ |
| --- | --- | --- | --- | --- | --- | --- |
| 1 |  | สมเด็จพระสันตะปาปาเปโตร (นักบุญ) ละติน: PETRUS (Šimon Kêpâ) | ค.ศ. 30 – 33 และ ค.ศ. 64 – 68 | ค.ศ. 1 ณ เบธไซดา กาไลเลีย จักรวรรดิโรมัน (เบธไซดา ประเทศอิสราเอล ในปัจจุบัน) | 29 – 32 พรรษา และ 63 – 67 พรรษา | • ชาวยิวผู้เปลี่ยนมาเข้ารีตคริสต์ และอัครทูตแห่งพระเยซู  • ตามประเพณีคาทอลิกทรงได้รับกุญแจสู่อาณาจักรสวรรค์ (มัทธิว 16:18–19)  • วันฉลองนักบุญเปโตรและนักบุญเปาโล (Feast of Saints Peter and Paul) ตรงกับวันที่ 29 มิถุนายน  • วันฉลองอาสน์แห่งนักบุญเปโตร (Chair of Saint Peter) ตรงกับวันที่ 22 กุมภาพันธ์  • มุขนายกแห่งคริสตจักรกรุงโรมพระองค์แรกที่แต่งตั้งโดยพระคริสต์ตามแนวยึดถือโดยพระศาสนจักรคาทอลิก  • นับถือเป็นนักบุญในศาสนาคริสต์ตะวันออก ซึ่งวันฉลองตรงกับวันที่ 29 มิถุนายนเช่นกัน  • มหาวิหารนักบุญเปโตรในนครรัฐวาติกันตั้งชื่อตามพระนามของพระองค์ |
| 2 |  | สมเด็จพระสันตะปาปาลินุส (นักบุญ) ละติน: LINUS (Linus) | ค.ศ. 64 – 68 และ ค.ศ. 76 – 79 | ค.ศ. 10 ณ วอลแตร์โร อิตาเลีย จักรวรรดิโรมัน (วอลแตร์โร ประเทศอิตาลี ในปัจจุบัน) | 54 – 58 พรรษา และ 66 – 69 พรรษา | • พระสันตะปาปาชาวโรมันพระองค์แรก  • วันฉลองตรงกับวันที่ 23 กันยายน  • นับถือเป็นนักบุญในศาสนาคริสต์ตะวันออก ซึ่งวันฉลองตรงกับวันที่ 7 มิถุนายนเช่นกัน |
| 3 |  | สมเด็จพระสันตะปาปาอนาคลีตุส (นักบุญ) ละติน: ANACLETUS (Cletus) (Anáklētos) | ค.ศ. 76 – 79 และ ค.ศ. 88 – 91 | ค.ศ. 25 ณ อะเธนา อะเคีย จักรวรรดิโรมัน | 51 – 54 พรรษา และ 63 – 66 พรรษา | • พระสันตะปาปาชาวกรีกพระองค์แรก  • วันฉลองตรงกับวันที่ 26 เมษายน  • ครั้งหนึ่งเคยถูกเข้าใจผิดแยกเป็นสองพระองค์คือคลีตุส และอนาคลีตุส |
| 4 |  | สมเด็จพระสันตะปาปาเคลเมนต์ที่ 1 (นักบุญ) ละติน: CLEMENS (Clemens) | 26 เมษายน ค.ศ. 88 – 23 พฤศจิกายน ค.ศ. 99 (11 ปี 211 วัน หรือ 4228 วัน) | ประมาณ ค.ศ. 35 ณ โรมา อิตาเลีย จักรวรรดิโรมัน | 53 – 64 พรรษา | • ชาวโรมัน  • วันฉลองตรงกับวันที่ 23 พฤศจิกายน  • ทรงออกจดหมายคลีเมนต์ที่ 1 (First Epistle of Clement) ซึ่งถือเป็นแนวทางปกครองทางสงฆ์สำหรับนักบวชฉบับแรก  • นับถือเป็นนักบุญในศาสนาคริสต์ตะวันออก ซึ่งวันฉลองตรงกับวันที่ 25 พฤศจิกายนเช่นกัน  • มรณภาพนอกสมณศักดิ์ด้วยพระชนมายุ 66 พรรษา |
| 5 |  | สมเด็จพระสันตะปาปาเอวาริสตุส (นักบุญ) ละติน: EVARISTUS (Euáristos) | 23 พฤศจิกายน ค.ศ. 99 – 27 ตุลาคม ค.ศ. 105 (5 ปี 338 วัน หรือ 2164 วัน) | ประมาณ ค.ศ. 30 ณ เบธเลเฮม ยูเดีย จักรวรรดิโรมัน (เวสต์แบงก์ ดินแดนปาเลสไตน์ ในปัจจุบัน) | 69 – 75 พรรษา | • ชาวยิวผู้เปลี่ยนมาเข้ารีตคริสต์  • เชื่อกันว่าทรงแบ่งมุขมณฑลโรมออกเป็นตำบลและมอบหมายนักบวชให้ตำบลละหนึ่งท่าน  • วันฉลองตรงกับวันที่ 26 ตุลาคม |
รายพระนาม > คริสต์สหัสวรรษที่สาม > คริสต์ศตวรรษที่ยี่สิบเอ็ด

| ลำดับ ปอนติฟ | พระนาม | พระนาม | สมณสมัย | ประสูติ | พระชนม์ชีพ (ตามสมณสมัย) | หมายเหตุ |
| --- | --- | --- | --- | --- | --- | --- |
| 265  |  | สมเด็จพระสันตะปาปาเบเนดิกต์ที่ 16  ละติน: BENEDICTUS Decimus Sextus (Joseph Aloisius Ratzinger) | 19 เมษายน ค.ศ. 2005  – 28 กุมภาพันธ์ ค.ศ. 2013 (7 ปี 315 วัน หรือ 2872 วัน) | 16 เมษายน ค.ศ. 1927  ณ มาร์เคลท์ อัม อินน์ บาเยิร์น เยอรมนี | 78 – 85 พรรษา | • ชาวเยอรมัน  • พระสันตะปาปาที่มีพระชนมายุมากที่สุดเมื่อเริ่มดำรงสมณศักดิ์นับตั้งแต่พระสันตะปาปาเคลเมนต์ที่ 12 (ค.ศ. 1730)  • พระสันตะปาปาพระองค์แรกที่สละสมณศักดิ์โดยสมัครใจนับตั้งแต่พระสันตะปาปาเซเลสทีนที่ 5 (ค.ศ. 1294)  • ทรงดำรงสมณศักดิ์เป็นพระสันตะปาปากิตติคุณ (Pope Emeritus) |
| 266  |  | สมเด็จพระสันตะปาปาฟรานซิส  ละติน: FRANCISCUS (Jorge Mario Bergoglio S.J.) | 13 มีนาคม ค.ศ. 2013 – ปัจจุบัน (11 ปี 357 วัน หรือ 4375 วัน) | 17 ธันวาคม ค.ศ. 1936  ณ บัวโนสไอเรส อาร์เจนตินา | 76 - 88 พรรษา | • ชาวอาร์เจนตินา  • พระสันตะปาปาพระองค์แรกจากทวีปอเมริกาและซีกโลกใต้  • พระสันตะปาปาพระองค์แรกที่ประสูตินอกทวีปยุโรปนับตั้งแต่พระสันตะปาปาเกรกอรีที่ 3  • พระสันตะปาปาพระองค์แรกจากคณะเยสุอิต  • พระสันตะปาปาพระองค์แรกที่ใช้พระนามใหม่ซึ่งไม่เคยปรากฏตามแบบแผนดั้งเดิมนับตั้งแต่พระสันตะปาปาลันโด  • พระสันตะปาปาพระองค์แรกที่เสด็จเยือนและจัดพิธีมิสซา ณ คาบสมุทรอาหรับ |
อรรถาธิบาย

บางส่วนของรายพระนามผิดแปลกไปจากที่ควรจะเป็น มีสาเหตุดังต่อไปนี้
พระสันตะปาปาเฟลิกซ์ที่ 2 (ค.ศ. 356 – 357) พระสันตะปาปาบอนิเฟซที่ 12 (ค.ศ. 974 และ ค.ศ. 984 – 985) พระสันตะปาปายอห์นที่ 16 (ค.ศ. 997 – 998) พระสันตะปาปาเบเนดิกต์ที่ 10 (ค.ศ. 1058 – 1059) และพระสันตะปาปาอเล็กซานเดอร์ที่ 5 (ค.ศ. 1409 – 1410) ไม่ถูกรวมในรายพระนามเนื่องจากทั้งหมดถือเป็นผู้อ้างตนเป็นพระสันตะปาปา
การลำดับพระนาม "เฟลิกซ์" ถูกแก้ไขและละเว้นพระนาม "เฟลิกซ์ที่ 2" ซึ่งอ้างตนเป็นพระสันตะปาปา อย่างไรก็ตาม รายพระนามส่วนมากยังคงเรียกขานพระนาม "เฟลิกซ์" สองพระองค์ล่าสุดว่า "เฟลิกซ์ที่ 3" และ "เฟลิกซ์ที่ 4" เช่นเดิม นอกจากนี้ยังมีพระนาม "เฟลิกซ์ที่ 5" จากการอ้างตนเป็นพระสันตะปาปาอีกด้วย
ไม่เคยปรากฏพระนาม "ยอห์นที่ 20" เนื่องจากเกิดความสับสนในการลำดับพระนามในช่วงคริสต์ศตวรรษที่ 11
ว่าที่สมเด็จพระสันตะปาปาสตีเฟนที่ 2 (Pope-elect Stephen) ซึ่งสิ้นพระชนน์ก่อนรับศีลอนุกรมเป็นมุขนายก ถูกถอดออกจากรายพระนามฉบับทางการของวาติกันมาตั้งแต่ปี ค.ศ. 1961  ดังนั้นพระสันตะปาปา "สตีเฟน" พระองค์ถัด ๆ มาจึงลำดับเป็น "สตีเฟนที่ 2" ถึง "สตีเฟนที่ 9" (ค.ศ. 752 – 757) แทนในปัจจุบัน
เมื่อซีมง เดอ บรียง เข้ารับตำแหน่งเป็นพระสันตะปาปาในปี ค.ศ. 1281 ทรงเลือกใช้พระนาม "มาร์ติน" ซึ่งในขณะนั้นสมเด็จพระสันตะปาปามารินุสที่ 1 และสมเด็จพระสันตะปาปามารินุสที่ 2 ถูกเข้าใจผิดเป็น "มาร์ตินที่ 2" และ "มาร์ตินที่ 3" ตามลำดับ ดังนั้นซีมง เดอ บรียง จึงถูกลำดับพระนามเป็น "มาร์ตินที่ 4" อย่างผิด ๆ นับแต่นั้นมา
หลายคนเชื่อว่าสมเด็จพระสันตะปาปาโดนุสที่ 2 ดำรงสมณสมัยในปี ค.ศ. 974 แต่ไม่ปรากฏพระสันตะปาปาพระองค์ดังกล่าวในความเป็นจริง ทั้งนี้เกิดจากความสับสนตำแหน่ง "ดอมินุส" (เจ้า) เป็นพระนามพระสันตะปาปา
พระสันตะปาปาหญิงโจนไม่เคยปรากฏอยู่จริง อย่างไรก็ตาม ตำนานของพระนางอาจมีที่มาจากเรื่องราวเกี่ยวกับยุคมืดของพระสันตะปาปา (ละติน: Saeculum obscurum)
สถานะพระนาม "ยอห์นที่ 23" ไม่แน่นอนมาเป็นเวลาหลายร้อยปี จนได้ข้อยุติในปี ค.ศ. 1958 เมื่ออันเจโล จูเซปเป รอนกัลลี ประกาศเป็นสมเด็จพระสันตะปาปายอห์นที่ 23 ทั้งนี้ผู้อ้างตนเป็นพระสันตะปาปายอห์นที่ 23 ในอดีตมีนามว่าบัลดัสซาเร คอสซา เป็นพระคาร์ดินัลในคริสจักรก่อนมรณภาพในปี ค.ศ. 1419 ซึ่งศพถูกฝังไว้ที่หอศีลจุ่มซันโจวันนี
กลุ่มผู้ยึดถือลัทธิเซเดวากันเต (Sedevacantism) อ้างว่าตำแหน่งพระสันตะปาปาโดยชอบธรรมว่างลงตั้งแต่การสิ้นพระชนม์ของสมเด็จพระสันตะปาปาปิอุสที่ 12 หรือสมเด็จพระสันตะปาปายอห์นที่ 23 เนื่องจากถือว่าพระสันตะปาปาทุกพระองค์นับแต่การสังคายนาวาติกันครั้งที่สองเป็นพวกนอกรีต
สามารถสืบค้นตำแหน่งสถานที่ประสูติของพระสันตะปาปาที่ปรากฏในรายพระนามนี้จากแผนที่ Pope Birthplace Map นี้ได้